
             	  REPUBLIKA HRVATSKA
   	 PRIMORSKO-GORANSKA ŽUPANIJA
                   	GRAD KASTAV
	UPRAVNI ODJEL ZA FINANCIJE I RAZVOJ

KLASA: 112-02/26-01/05
URBROJ: 2170-7-02/04-26-2
Kastav, 31. srpnja 2026. godine

UPUTE I OBAVIJESTI KANDIDATIMA 

· koji podnose prijavu na Javni natječaj za prijam u službu u Upravni odjel za financije i razvoj Grada Kastva, na neodređeno vrijeme, uz obvezni probni rad u trajanju od tri mjeseca, na radno mjesto Viši stručni suradnik I. za poslove proračuna i riznice - 1 izvršitelj/ica.

       I.    Opis poslova radnog mjesta

· prati izvršenje proračuna, usklađuje dinamiku izvršenja proračunskih izdataka s planom proračuna i izvorima financiranja, prati i usklađuje izvršavanje financijskih planova proračunskih korisnika te nadzire i vodi rad riznice te knjiženja poslovnih promjena u objedinjenoj glavnoj knjizi;
· nadzire i brine o usklađenosti stanja na računima objedinjene glavne knjige sa stanjima svih analitičkih evidencija te s evidencijama proračunskih korisnika;
· izrađuje upute za izradu proračuna, surađuje s pročelnikom, drugim službenicima, proračunskim korisnicima i nadležnim tijelima na poslovima planiranja i izrade prijedloga proračuna, izmjena i dopuna proračuna s pratećim dokumentima, izrađuje polugodišnji i godišnji izvještaj o izvršenju proračuna;
· dodjeljuje računima i ostaloj dokumentaciji oznake proračunskih klasifikacija potrebne za evidentiranje u glavnoj knjizi;
· sudjeluje u poslovima pripreme i sastavljanja Izjave o fiskalnoj odgovornosti, obavlja provjeru zaprimljenih Izjava o fiskalnoj odgovornosti;
· priprema i izrađuje propisane financijske (razina 22) i statističke izvještaje Grada;
· radi na ustroju, održavanju i ažurnom vođenju svih potrebnih financijskih i knjigovodstvenih evidencija unutar odjela, u skladu s važećim propisima i internim procedurama;
· prati propise, upute i smjernice iz područja proračuna, javnih financija i fiskalne odgovornosti te ih primjenjuje u radu;
· sudjeluje u pripremi prijedloga odluka, planova, obrazloženja i analiza vezanih uz proračun i financijsko poslovanje Grada, vodi računa o pravodobnom izvještavanju, objavi i dostavi potrebnih izvješća obrazaca i obavijesti nadležnim tijelima, iz područja djelokruga rada;
· sudjeluje u izradi financijskih podloga za strateške programe, analize i potrebne studije za gradske programe i projekte;
· u okviru svoje nadležnosti prima stranke i daje odgovarajuća obrazloženja i tumačenja;
· obavlja ostale poslove po nalogu pročelnika upravnog tijela.

II. Podaci o plaći radnog mjesta
[bookmark: _Hlk217025725][bookmark: _Hlk217025627]Plaću službenika čini umnožak koeficijenta složenosti poslova radnog mjesta, utvrđen člankom 2. Odluke o koeficijentima za obračun plaće službenika i namještenika ("Službene novine Grada Kastva" br. 12/23, 14/25), koji iznosi 2,60 i osnovice za obračun plaće, utvrđene Odlukom o osnovici za obračun plaće službenika i namještenika, KLASA: 120-01/26-01/01, URBROJ: 2170-7-02/05-26-1, od 7. siječnja 2026. godine, koja iznosi 1.050,00 eura, uvećan za 0,5% za svaku navršenu godinu radnog staža.

III. Prethodna provjera znanja i sposobnosti kandidata
Prethodnu provjeru znanja i sposobnosti kandidata provodi Povjerenstvo za provedbu Javnog natječaja za prijam u službu.
Prethodna provjera znanja i sposobnosti kandidata čije su prijave uredne i koji ispunjavaju formalne uvjete provest će se putem pisanog testiranja, provjere praktičnog rada na računalu i intervjua. 
Kandidati su obvezni pristupiti prethodnoj provjeri znanja i sposobnosti. Ako kandidat ne pristupi prethodnoj provjeri znanja i sposobnosti smatra se da je povukao prijavu na natječaj. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada na računalu.
[bookmark: _Hlk202166874][bookmark: _Hlk202166905]Vrijeme i mjesto održavanja prethodne provjere znanja i sposobnosti kandidata objavit će se na službenoj internetskoj stranici Grada Kastva (www.kastav.hr), najmanje pet dana prije održavanja.
Provjera putem pisanog testiranja obuhvaća pitanja iz područja lokalne i područne (regionalne) samouprave, uredskog poslovanja i proračunskog poslovanja. Provjera putem praktičnog rada na računalu obuhvaća zadatke u programima Microsoft Word i Microsoft Excel.

IV. Područja i pravni izvori za pripremanje kandidata 
Pisano testiranje obuhvaća pitanja iz područja lokalne i područne (regionalne) samouprave, uredskog poslovanja i proračunskog poslovanja, sukladno sljedećim pravnim izvorima:

· Zakon o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 36/09, 150/11, 144/12, 123/17, 98/19, 144/20);
· Statut Grada Kastva ("Službene novine PGŽ" br. 4/18, 36/18, "Službene novine Grada Kastva" br. 5/20, 3/21, 2/25);
· Uredba o uredskom poslovanju ("Narodne novine" br. 75/21);
· Zakon o proračunu ("Narodne novine" br. 144/21);
· Zakon o fiskalnoj odgovornosti ("Narodne novine" br. 111/18, 41/20, 83/23);
· Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila ("Narodne novine" br. 95/19);
· Pravilnik o proračunskom računovodstvu i Računskom planu ("Narodne novine" br. 158/23, 154/24);
· Pravilnik o proračunskim klasifikacijama ("Narodne novine" br. 4/24, 122/25);
· Pravilnik o financijskom izvještavanju u proračunskom računovodstvu ("Narodne novine" br. 37/22, 52/25, 156/25).

Provjera putem praktičnog rada na računalu obuhvaća zadatke u programima Microsoft Word i Microsoft Excel.

Pročelnik
Krešimir Vidović, dipl.oec., v. r.

